În octombrie 2008, unul dintre șlagărele interpretei, intitulat „When You're Gone”, a fost inclus pe albumul de compilație "Imagine There's No Hunger". Printre ceilalți colaboratori s-au numărat Joss Stone și John Lennon, iar discul a avut ca scop strângerea de fonduri în vederea combaterii foametei globale. La finele aceluiași an, fiind într-un concert în China, interpreta a donat banii câștigați copiilor cu dizabilități fizice. Ulterior Lavigne a vizitat un spital de copii din provincia Sichuan, unde le-a oferit cadouri victimelor cutremurului care cauzase recent 69.000 de pierderi umane.